මහා බ්‍රිතාන්‍යයේ පාර්ලිමේන්තුව
1707 වසරෙහිදී, එංගලන්තයේ පාර්ලිමේන්තුව සහ ස්කොට්ලන්තයේ පාර්ලිමේන්තුව යන ආයතන දෙකම විසින්  එක්සත් වීමේ පණත  අපරානුමත කිරීමෙන් පසුව, මහා බ්‍රිතාන්‍යයේ පාර්ලිමේන්තුව සංස්ථාපනය කෙරිණි. මෙම පණත් විසින්, නව එක්සත් මහා බ්‍රිතාන්‍ය රාජධානිය තැනුනු අතර  ලන්ඩන් නගරය අසබඩ   වෙස්ට්මිනිස්ටර් මාළිගයෙහි, එංගලන්ත පාර්ලිමේන්තුව මුලින් පැවති ස්ථානයෙහි තනි පාර්ලිමේන්තුවක් පිහිටුවනු හැකි වන පරිදී, වෙන්ව පැවති එංගලන්ත සහ ස්කොට්ලන්ත පාර්ලිමේන්තු විසුරුවා හරින ලදි. එක්සත් වීමේ පණත 1800 විසින්, 1801 ජනවාරි 1 දින සිට බලපවත්වන පරිදී,  තනි එක්සත් රාජධානියේ පාර්ලිමේන්තුව  ස්ථාපනය කරමින්, වෙන්ව පැවති බ්‍රිතාන්‍ය සහ අයර්ලන්ත පාර්ලිමේන්තු ඒකාබද්ධ කරන තෙක්,   ශත වර්ෂයකට කිට්ටු කාල සීමාවක් මෙම පාර්ලිමේන්තුව පැවතියේය.

සම්භවය 
1706 වසරෙහි එක්සත් වීමේ සම්මුතියට අනතුරුව, එම සම්මුතිය අපරානුමත කරමින්, එංගලන්තයේ පාර්ලිමේන්තුව සහ ස්කොට්ලන්තයේ පාර්ලිමේන්තුව යන ආයතන දෙකෙහිම,    එක්සත් වීමේ පණත සම්මත වීමෙන් පසුව, නව මහා බ්‍රිතාන්‍ය රාජධානිය තැනිණි.

ආශ්‍රිත